Hudobné centrum

Hudobné centrum je príspevková organizácia Ministerstva kultúry SR. Jej poslaním je „podporovať slovenskú hudobnú kultúru“. 10. marca 2016 minister kultúry Marek Maďarič vymenoval nového riaditeľa. Stal sa ním Igor Valentovič.

 Činnosť 
Hudobné centrum podporuje slovenskú hudbu:
 „organizovaním a sprostredkovaním koncertov a umeleckých programov,
 organizovaním vybraných medzinárodných hudobných festivalov,
 propagáciou slovenskej hudobnej kultúry doma a v zahraničí,
 vydávaním hudobnín a kníh o hudbe,
 dokumentáciou hudobného života na Slovensku,
 koordináciou informácií o hudobných projektoch.“

K 31. decembru 2021 mala organizácia 32 tabuľkových pracovných miest.

 História 
Organizácia Slovkoncert – umelecká agentúra bola založená v roku 1969. Garantovala hudobné koncerty a festivaly v klasickej a vážnej hudbe. Používal sa aj názov Národné hudobné centrum – Slovkoncert. V roku 1997 sa Slovkoncert stal súčasťou Národného hudobného centra, ktoré bolo v roku 1999 transformované na Hudobné centrum. Predchodkyňou súčasného riaditeľa Igora Valentoviča bola v rokoch 1999 až 2015 Oľga Smetanová. Tá požiadala v novembri 2016 o uvoľnenie z funkcie a od decembra 2015 Hudobné centrum viedol dočasný riaditeľ.

 Referencie 

Kategória:Príspevkové organizácie Ministerstva kultúry Slovenskej republiky
Kategória:Hudba na Slovensku